Rəbiyyət Aslanova

Rəbiyyət Nurullah qızı Aslanova () — Azərbaycan Respublikası Milli Məclisinin (II, III və IV çağırış) deputatı, Milli Məclisin İnsan Hüquqları Komitəsinin sabiq sədri.Rəbiyyət Aslanova: "Avropa Parlamentinin prezidentinin Azərbaycana qarşı bəyanatı beynəlxalq hüquq normasının pozulmasıdır" Fəlsəfə elmləri doktoru, professor. BDU-nun fəlsəfə tarixi və mədəniyyətşünaslıq kaferasının müdiri. Yeni Azərbaycan Partiyasının üzvüdür.VƏZİFƏLİ KAFEDRA MÜDİRLƏRİ   ATƏT-in Parlament Assambleyasında və MDB Parlamentlərarası Assambleyasında Azərbaycan nümayəndə heyətlərinin üzvü olub.

 Həyatı 
Rəbiyyət Aslanova 1951-ci il iyulun 4-də Kəlbəcər şəhərində anadan olmuşdur.
Bakı Dövlət Universitetinin tarix fakültəsini bitirdikdən sonra 1973–1976-cı illərdə universitetin aspiranturasında oxumuş, 1977–1978-ci illərdə Bakı Dövlət Universitetində assistent olmuşdur. 1981-ci ildə namizədlik dissertasiyası müdafiə etmişdir. 1988-ci ildən baş müəllim, dosent vəzifələrində çalışmışdır.
2004-cü ildə "İslam mədəniyyət sistemində" mövzusunda doktorluq dissertasiyası müdafiə etmişdir. Fəlsəfə elmləri doktoru, 2004-cü ildən Bakı Dövlət Universitetinin Fəlsəfə tarixi və mədəniyyətşünaslıq kafedrasının professorudur. 2009-cu ildən həmin kafedraya rəhbərlik edir.

İkinci, üçüncü və dördüncü çağırış Azərbaycan Respublikası Milli Məclisinin deputatı olmuşdur.

2010-ci il noyabrın 7-də 109 saylı Balakən seçki dairəsindən deputat seçilmişdir.

 Şəxsi həyatı 
Evlidir, 3 övladı var.

Rəbiyyət Aslanova 2012-2013-cü illərdə biznesmen İlham Rəhimov ilə evli olmuşdur.

 Elmi fəaliyyəti 
Rəbiyyət Aslanova Azərbaycanda və xaricdə nəşr olunan 11 kitabın, 300-ə yaxın elmi məqalənin müəllifidir. O, fəlsəfə tarixi və mədəniyyətşünaslığın müvafiq istiqamətləri sahəsində tanınmış alimlərdəndir. Rəbiyyət Aslanovanın elmi yaradıcılığının ana xəttini Qərb və Şərq mədəni ənənələrinin sintezi təşkil edir. O, eyni zamanda din tarixi, sivilizasiyalar tarixi, mədəniyyət nəzəriyyəsi istiqamətində tədqiqatların müəllifidir.

R.Aslanovanın elmi məqalələri Türkiyədə, Kanadada, Ukraynada, Rusiyada, Misirdə, İordaniyada və başqa ölkələrdə mötəbər elmi jurnallarda nəşr olunmuşdur.
R.Aslanova BDU-nun nəzdində namizədlik və doktorluq dissertasiyalarının müdafiəsini təşkil edən Dissertasiya Şurasının, BDU Elmi Şurasının, Azərbaycan Fəlsəfə və Sosial-Siyasi Elmlər Assosiasiyasının, Respublika Elmi Tədqiqatların Təşkili və Əlaqələndirilməsi Şurasının (RETTƏŞ) nəzdində Fəlsəfə, politologiya, sosiologiya, mədəniyyətşünaslıq və psixologiya elmləri üzrə Problem Şurasının, Dini Qurumlarla İş üzrə Dövlət Komitəsi (Azərbaycan)-nin münsiflər heyətinin üzvüdür.

Avrasiyanın siyasi, mədəni, iqtisadi, sosial, elmi və s. inkişaf problemləri ilə məşğul olan məşhur Türkiyə Mərmərə Qrupu Strateji və Sosial Araşdırmalar Mərkəzinin üzvüdür. MDB Parlamentlərarası Assambleyasının Elm və Təhsil Komissiyasının sədr müavinidir.

“METAFİZİKA” beynəlxalq fəlsəfi və fənlərarası araşdırmalar jurnalının 14-cü sayından jurnalın “Fəlsəfə, Sosiologiya və Psixologiya elmləri” üzrə redaksiya heyətinin üzvüdür.

 Elmi-pedaqoji fəaliyyəti 
Rəbiyyət Aslanovanın elmi-pedaqoji fəaliyyətini indiki Bakı Dövlət Universiteti ilə qırx ilə yaxın bir müddəti əhatə edən zaman bağlayır. O, fəlsəfə tarixindən mədəniyyət, etika və estetika elmlərini, Fəlsəfə tarixi, Fəlsəfə tarixində din problemi, Türk xalqlarının fəlsəfi fikir tarixi və Tarix fəlsəfəsi: tarixi dinamika fənnlərini tədris edir, islam fəlsəfəsi tarixindən dərs deyir.Milli Məclisin İnsan hüquqları komitəsinin sədri Rəbiyyət Aslanova

Azərbaycan televiziyasında "Mənəvi tərbiyə" proqramının müəllifi və aparıcısı olmuşdur.

 Elmi əsərləri 

 "İslam və mədəniyyət", elmi red. Y.Rüstəmov, Azərbaycan universiteti, 2002, 406 səh.
 "Qloballaşma vә mәdәni müxtәliflik", I nəşr , Bakı 2004, 264 səh.
 "XXI əsr.Yeni mədəniyyət məkanına inteqrasiya", Bakı, Nurlan, 2007, 440 səh.XXI əsr: Yeni mədəniyyət məkanına inteqrasiya . felsefedunyasi.org, 01.02.2010 
 "Müasir dövlət və dövlətşünaslıq elmi" Azərbaycan Respublikasının Dövlət Müstəqilliyinin bərpasının 20 illik ildönümü işığında. Bakı, Azərnəşr, 2011,439 səh.
Əbədi müstəqillik,güclü dövlətçilik yolunda (Polemik məqalələr,çıxışlar,müsahibələr), Cild 1. Bakı 2014. 636 səh.
 "Əbədi müstəqillik,güclü dövlətçilik yolunda" (Polemik məqalələr,çıxışlar,müsahibələr), Cild 2, Bakı, Avropa, 2014, 472 səh.
 "Qloballaşma və mədəni müxtəliflik", Bakı, "Elm" nəşriyyatı, 2016, 340 səh.
 "Tarixə fəlsəfi baxış", Bakı, "Elm və təhsil", 2021, 440 səh.
 "Evrensel değerler sisteminde İslam kültürü", İstanbul, "Cinius yayınları", 2021, 376 səh.
 "Tarihten günümüze devlet anlayışı", Ankara, Berikan yayınevi, 2021, 560 səh.Professor Rəbiyyət Aslanovanın Türkiyədə kitabı çap olundu . qafqazinfo.az, 13.10.2021 

 Mükafatları 
2009-cu ilin 7 mart tarixində Azərbaycan Respublikasının Ailə, Qadın və Uşaq Problemləri üzrə Dövlət Komitəsi tərəfindən Dövlət qadın siyasətinin həyata keçirilməsində səmərəli fəaliyyətinə görə Diplom ilə, Türkiye Cumhuriyyet Universitetinin Fəlsəfə şöbəsinin rəhbəri tərəfindən ziyarət və Erasmus mübadilə layihəsi çərçivəsində fəlsəfə şöbəsinə verdiyi töhfələrə görə təşəkkürnamə ilə təltif edilib.

2011-ci ilin 18 oktyabr tarixində Moldova Azərbaycanlıların Kongresində "Azərbaycanın və Moldovanın müstəqilliyi - 20il. 1991–2011" adlı xatirə medalı ilə, həmin ilin 30 noyabr tarixində uzun müddət səmərəli elmi-pedaqoji fəaliyyətinə, gənc nəslin yetişdirilməsindəki xidmətlərinə görə və Sosial elmlər və psixologiya fakültəsinin 20 illik yubileyi münasibətilə Fəxri fərman ilə təltif edilib.

2012-ci ilin 27 mart MDB-in Parlamentarası Assambleya Şurasının fərmanı əsasında "MDB-in Parlamentarası Assambleyası 20 il" adlı medalı ilə təltif edilib.

2013-cu ilin 14 dekabr Azərbaycan müəllimlərinin XIV qurultayında mükafat ilə təltif edilib.

2016-cı ilin 19 dekabr Azərbaycan elminin və təhsilinin inkişafındakı xidmətlərinə, uzun müddət səmərəli elmi-pedaqoji fəaliyyətinə görə və Sosial elmlər və psixologiya fakültəsinin yaranmasının 25 illiyi münasibətilə təltif edilib.

Azərbaycan Respublikası Prezidentinin 2011-ci il 4 iyul tarixli Sərəncamına əsasən Rəbiyyət Aslanova Azərbaycanın ictimai-siyasi həyatında fəal iştirakına görə "Şöhrət" ordeni ilə təltif edilmişdir.

2019-cu ildə "Bakı Dövlət Universitetinin 100 illiyi (1919-2019)" yubiley medalı ilə təltif olunub.

2019-cu il 11 dekabr tarixində Türk Dünyası Araştırmaları Uluslararası İlimler Akademisi tərəfindən akademik üzvlüyə seçilmiş, Türk dünyası elminə və təhsilinə üstün xidmətlərindən dolayı "Uluslararası Altın yıldız" medalı ilə təltif edilmişdir.

2022-ci ilin 3 sentyabr tarixində Türkiyənin İstanbul şəhərində baş tutan “Altın Kalem Ödülleri” müsabiqəsində yazar olaraq xüsusi mükafata layiq görülmüşdür.

 İstinadlar 

 Mənbə 
 Rəbiyyət Aslanova

 Xarici keçidlər 
 Rəbiyyət Aslanova ilə müsahibə

Kateqoriya:Azərbaycan filosofları
Kateqoriya:Azərbaycanın qadın siyasətçiləri
Kateqoriya:Azərbaycan Milli Məclisinin II çağırış deputatları
Kateqoriya:Azərbaycan Milli Məclisinin III çağırış deputatları
Kateqoriya:Azərbaycan Milli Məclisinin IV çağırış deputatları
Kateqoriya:Azərbaycan Milli Məclisinin İnsan hüquqları Komitəsinin sədrləri